Frans Leijon

Frans Leijon tai Lejon (1878–1947) oli varhaisimpia Suomessa tunnettuja ja menestyksellisesti koulutettuja kuurosokeita. Frans syntyi Yläneellä 19. joulukuuta 1878.Hannu Salmi: Frans Leijon, s. 22.

Frans Leijonin äiti oli Sofia Salmi, o.s. Leijon, hänestä elämäkerran kirjoittaneen Hannu Salmen esiäiti. Frans kuurosokeutui parivuotiaanaSuomen Kuurosokeat ry: "Opas kuurosokeudesta" joko isorokon tai aiemman aivokalvontulehduksen seurauksena. Hän hoiti elämänsä aikana useita toimia muun muassa käsitöiden ja vihannesviljelyn alalla. Hänen tekemänsä keinutuoli ja kynttilänjalka tulivat jopa palkituiksi Tampereen teollisuusnäyttelyssä vuonna 1922.Pimeyden mykkä maailma, Turun Sanomat 20.8.2006 (vanhentunut linkki) Arkistoitu artikkeli, Archive.is

Kommunikointiin Frans Leijon käytti ensisijaisesti tuntoaistiaan. Hän kehitti oman "keskustelulevynsä": puhujan tuli asettaa sormi tarkoittamansa kirjaimen kohdalle, ja Leijon ymmärsi viestin tunnustelemalla sitä. Hän myös tutustui ihmisiin tunnustelemalla heitä. 

Leijon kävi koulua Pietarsaaren kuuromykkäinkoulussa 20-vuotiaaksi saakka. Sen jälkeen hänen avustajanaan toimi koulun johtaja Anna Heikel. Hän oppi jo nuorena sorvaamaan ja oli myös taitava puutarhanviljelijä. Hän kuoli keuhkotuberkuloosiin Kakskerrassa 27. kesäkuuta 1947.Hannu Salmi: Frans Leijon, s. 218 Hänet on haudattu Kakskerran hautausmaalle.

Leijonin rippikirjassa on merkintä "Kuuromykä ja sokea. Hyljätty", jossa "hyljätty" tarkoittaa, ettei häntä hyväksytty asepalvelukseen.Tuomo Lappalainen, Suomen Helen Keller. Kanava 8/20225 s. 73

 Lähteet
Hannu Salmi: Frans Leijon – Kuurosokean ihmeellinen elämä. Helsinki: Otava, 2025. 

Viitteet

Kirjallisuutta
 Leena Hassinen, Mielekästä tekemistä ja ammatillista kuntoutusta : tutkimus Suomen Kuurosokeat ry:n Frans Leijon -projektin vaikuttavuudesta. Honkalampi-säätiö, 2000. 52 s.
 Anita Hellöre, Mestari Frans : kuurosokean miehen merkityksellisen elämän tarina (Mäster Frans). Suomentanut Aino Norrbacka. Tampere : Suomen Kuurosokeat ry, [2024 
 Ester Stade, Frans Leijon : sokea, kuuro ja mykkä. Helsinki : Kuuromykkäin liitto, 1923. 31 s.

Luokka:Kuurosokeat henkilöt
Luokka:Suomalaiset kehityshäiriöiset henkilöt
Luokka:Vuonna 1878 syntyneet
Luokka:Vuonna 1947 kuolleet